|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 29.maijā** |  **Nr. GND/2025/350** |
|  | **(protokols Nr. 12; 18.p.)** |

**Par Gulbenes novada pašvaldības 2025.gada 29.maija noteikumu Nr. GND/25/8-nolik**

**“Grozījumi Gulbenes novada pašvaldības domes 2024.gada 27.jūnija noteikumos** **Nr.GND/24/7-nolik “Daukstu, Galgauskas, Jaungulbenes un Līgo pagastu apvienības pārvaldes nolikums”” izdošanu**

 Gulbenes novada pašvaldības domes iekšējais normatīvais akts - 2024.gada 27.jūnija noteikumi Nr.GND/24/7-nolik “Daukstu, Galgauskas, Jaungulbenes un Līgo pagastu apvienības pārvaldes nolikums” (turpmāk – Nolikums), reglamentē Daukstu, Galgauskas, Jaungulbenes un Līgo pagastu apvienības pārvaldes darbības pamatjautājumus, cita starpā 6.punktā paredzot konkrētu pārvaldes struktūrvienību uzskaitījumu.

Gulbenes novada pašvaldības dome 2025.gada 27.martā pieņēma lēmumu Nr.GND/2025/224 “Par Gulbenes novada pagastu apvienības pārvalžu reorganizāciju, nododot struktūrvienības Gulbenes novada sociālajam dienestam un Gulbenes novada vēstures un mākslas muzejam un likvidējot struktūrvienības”. Saskaņā ar minēto lēmumu pašvaldības dome paredzēja līdz 2025.gada 31.maijam reorganizēt Gulbenes novada pašvaldības iestādi “Daukstu, Galgauskas, Jaungulbenes un Līgo pagastu apvienības pārvalde”, nododot struktūrvienības “Daukstu feldšeru – vecmāšu punkts”, “Staru feldšeru – vecmāšu punkts” un “Galgauskas feldšeru – vecmāšu punkts” Gulbenes novada pašvaldības iestādei “Gulbenes novada sociālais dienests”, kā arī likvidējot struktūrvienību “Krapas sociālo pakalpojumu punkts”.

Ņemot vērā minēto, nepieciešams Nolikumā veikt atbilstošus grozījumus, svītrojot pārvaldes struktūrvienību uzskaitījumu un precizējot pārvaldes kompetenci.

 Pašvaldību likuma 10.panta pirmās daļa 8.punkts paredz, ka pašvaldības dome ir tiesīga izlemt ikvienu pašvaldības kompetences jautājumu, tajā skaitā izdodot pašvaldības institūciju nolikumus, savukārt Valsts pārvaldes iekārtas likuma 28.pants nosaka, ka atvasinātas publiskas personas orgāns, izveidojot pastarpinātās pārvaldes iestādi, izdod iestādes nolikumu.

Ņemot vērā minēto un pamatojoties uz Pašvaldību likuma 10.panta pirmās daļa 8.punktu un Valsts pārvaldes iekārtas likuma 28.pantu, kā arī Attīstības un tautsaimniecības komitejas ieteikumu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. IZDOT Gulbenes novada pašvaldības 2025.gada 29.maija noteikumus Nr. GND/25/8-nolik “Grozījumi Gulbenes novada pašvaldības domes 2024.gada 27.jūnija noteikumos Nr.GND/24/7-nolik “Daukstu, Galgauskas, Jaungulbenes un Līgo pagastu apvienības pārvaldes nolikums””.
2. UZDOT Gulbenes novada Centrālās pārvaldes Mārketinga un komunikācijas vadītājai Lanai Upītei lēmuma 1.punktā minēto iekšējo normatīvo aktu triju darbdienu laikā pēc tā stāšanās spēkā publicēt Gulbenes novada pašvaldības tīmekļa vietnē [*www.gulbene.lv*](http://www.gulbene.lv).

Gulbenes novada pašvaldības domes priekšsēdētājs A. Caunītis

|  |
| --- |
| Gulbenes_nov MB400 |
| **GULBENES NOVADA PAŠVALDĪBA** |
| Reģ.nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, e-pasts: dome@gulbene.lv, www.gulbene.lv­­­­­­­­­­­­­­­ |

**NOTEIKUMI**

Gulbenē

**2025.gada 29.maijā Nr. GND/25/8-nolik**

**Grozījumi Gulbenes novada pašvaldības domes 2024.gada 27.jūnija noteikumos Nr.GND/24/7-nolik “Daukstu, Galgauskas, Jaungulbenes un Līgo pagastu apvienības pārvaldes nolikums”**

Izdoti saskaņā arPašvaldību likuma

10.panta pirmās daļas 8.punktu un

Valsts pārvaldes iekārtas likuma 28.pantu

 Izdarīt Gulbenes novada pašvaldības domes 2024.gada 27.jūnija noteikumos Nr. GND/24/7-nolik “Daukstu, Galgauskas, Jaungulbenes un Līgo pagastu apvienības pārvaldes nolikums” šādus grozījumus:

1. Papildināt 1.punktu ar vārdu “pieejamību.”.
2. Svītrot 6.punktu.
3. Papildināt 8.22.apakšpunktu ar vārdiem “kā arī organizēt veselības aprūpes pakalpojumu pieejamību un sniegt atbalstu sociālo problēmu risināšanā;”.

Gulbenes novada pašvaldības domes priekšsēdētājs A.Caunītis